钦定古今图书集成/明伦汇编/闺媛典/第304卷 > 皇清三十七 > 杨用枅妻赵氏
## 钦定古今图书集成/明伦汇编/闺媛典/第304卷 > 皇清三十七 > 杨用枅妻赵氏

按《商州志》：赵氏，生员杨用枅妻。年十九，枅亡，拊棺誓死。父母年皆六十馀，孽子方孩，惟此一女，守之甚力。越数日，氏曰：“父母依我为命，何必即死。” 乃矢志守节三年。翁与父以无出劝更适人。氏又入室，剪其发，授婢以示翁，立族子为嗣。蓬头垢面，虽至亲不一相见。